**ROM Â N I A**

 **JUDEȚUL HUNEDOARA**

**CONSILIUL LOCAL AL ORAȘULUI Proiect 44/2022**

 **S I M E R I A**

**H O T Ă R Â R E A NR. /2022**

 **privind aprobarea Regulamentului de organizare şi funcţionare**

**al Consiliului Local al orașului Simeria**

 Consiliul local al orașului Simeria, județul Hunedoara, întrunit în ședință ordinară din data de martie 2022;

 Analizând Referatul de aprobare înregistrat sub nr.4341 din 25.03.2022 prin care Viceprimarul orașului Simeria propune aprobareaRegulamentului de organizare şi funcţionare al Consiliului Local al orașului Simeria;

 Ținând cont de art.2 din Ordinul Ministerului Dezvoltării, Lucrărilor Publice și Administrației nr.25/2021 pentru aprobarea modelului orientativ al statutului unității administrativ-teritoriale, precum și a modelului orientativ al regulamentului de organizare și funcționare a consiliului local, cu modificările și completările ulterioare;

 În temeiul dispozițiilor art.129, alin.2, lit,,a” și alin.3, lit.,,a'', ale art.139 alin.1 și ale art.196, alin.1, lit.,,a” din O.U.G. nr.57/2019 privind Codul administrativ, cu modificările și completările ulterioare;

 **H O T Ă R Ă Ș T E :**

 **Art.1** - Aprobă Regulamentul de organizare şi funcţionare al Consiliului local al oraşului Simeria conform anexei, care face parte integrantă din prezenta hotărâre.

 **Art.2** - Începând cu data intrării în vigoare a prezentei hotărâri, se abrogă HCL nr. 117/2019.

 **Art.3** – Cu ducerea la îndeplinire a prezentei hotărâri se însărcinează Secretarul general al Orașului Simeria.

 **Art.4** - Prezenta hotărâre poate fi contestată potrivit prevederilor Legii contenciosului administrativ nr.554/2004, cu modificările și completările ulterioare, la Tribunalul Hunedoara, Secția Contencios Administrativ.

 **Art.5** - Prezenta hotărâre se comunică Primarului orașului Simeria, Compartimentului Administraţie Publică Locală, Juridic, Autoritate Tutelară al aparatului de specialitate al Primarului orașului Simeria și Instituției Prefectului Județului Hunedoara.

Simeria, 25 martie 2022

 INIȚIATOR,

 Viceprimar, Hațegan Pavel

 Avizat,

 SECRETAR GENERAL,

 jr. Nicolae Adrian Todor

 **R O M Â N I A**

**JUDEȚUL HUNEDOARA**

 **PRIMĂRIA ORAȘULUI**

 **S I M E R I A**

**Nr.4341 din 25.03.2022**

**R E F E R A T D E A P R O B A R E**

 Consiliul local al orașului Simeria, ca autoritate deliberativă a administrației publice locale, este organizat și funcționează în baza H.C.L. nr.117/2019, adoptată de către Consiliul local al orașului Simeria în ședința ordinară din data de 30 octombrie 2019.

 Luând în considerare faptul că în data de 07.07.2021 au intrat în vigoare dispozițiile Ordinul Ministerului Dezvoltării, Lucrărilor Publice și Administrației nr.25/2021 pentru aprobarea modelului orientativ al statutului unității administrativ-teritoriale, precum și a modelului orientativ al regulamentului de organizare și funcționare a consiliului local, cu modificările și completările ulterioare, executivul constată că se impune elaborarea unui nou Regulament de organizare și funcționare al Consiliului local, în concordanță cu prevederile legale actuale în materie.

 Drept urmare, compartimentul de specialitate a elaborat proiectul Regulamentului de organizare și funcționare al Consiliului local al orașului Simeria, structurat pe unsprezece capitole, după cum urmează: Capitolul I - Constituirea Consiliului Local al Oraşului Simeria; Capitolul II - Organizarea Consiliului Local al Oraşului Simeria, Capitolul III - Funcţionarea Consiliului Local al Oraşului Simeria ,Capitolul IV – Dizolvarea consiliului local, Capitolul V – Dispoziții privind exercitarea mandatului de consilier local, Capitolul VI – Drepturile și obligațiile consilierilor locali,

 Capitolul VII – Incompatibilitățile aleșilor locali și conflictul de interese, Capitolul VII – Răspunderea aleșilor locali, Capitolul IX – Reguli aplicabile în situații excepționale, Capitolul X – Alte dispoziții, Capitolul XI - Dispoziţii finale.

 În consecință, inițiez proiectul de hotărâre privind aprobarea Regulamentului de organizare și funcționare al Consiliului local al orașului Simeria, pe care îl supun Consiliului local, spre dezbatere și adoptare.

 VICEPRIMAR,

 HAȚEGAN PAVEL